open-index/open-wikipedia-markdown huggingface dataset:
Ֆրայի թուրքական լոխում

**Ֆրայի թուրքական լոխում**, Քեդբուրիի արտադրած շոկոլադե սալիկ է: Այն թողարկվել է Միացյալ Թագավորությունում 1914 թվականին Բրիստոլում գործող J. S. Fry & Sons շոկոլադի արտադրողի կողմից և բաղկացած է վարդի համով թուրքական լոխումից, որը պատված է կաթնային շոկոլադով։ Ֆրայի ինքնությունը պահպանվեց նաև 1919 թվականին Fry & Sons-ի՝ Քեդբուրիի հետ միաձուլումից հետո:

Ավստրալիայում և Նոր Զելանդիայում Քեդբուրիի կողմից թողարկված «թուրքական» արտադրանքի տեսականին ընդլայնվել է՝ ներառելով մինի-զատիկյան ձվեր, պաղպաղակ, բաժանված ընտանեկան շոկոլադե սալիկներ և տուփերով շոկոլադներում օգտագործվող փոքր տարբերակներ։ Իռլանդիայում Քեդբուրին արտադրում է նաև Dairy Milk Turkish, օգտագործելով Cadbury Dairy Milk շոկոլադը՝ փոքր-ինչ տարբերվող թուրքական միջուկով, ծանոթ սալիկի տեսքով։

2010 թվականի օգոստոսի դրությամբ, Ֆրայի թուրքական լոխումը (այլ արտադրանքների հետ միասին, ինչպիսիք են Fry's Chocolate Cream-ը, Քրանչին և այլն) Միացյալ Թագավորության շուկայի համար արտադրվում է Լեհաստանում։ Դրանք այժմ չեն պարունակում արհեստական ներկանյութեր (փոխվել են E129 Allura Red AC-ից բնական E160a կարոտիններով և E162 Բազուկի կարմիրով): Նոր Զելանդիայում դրանք դեռ արտադրվում են արհեստական ներկանյութերով։

Վերջին տարիներին արտադրվել են այլընտրանքային համով միջուկներ, ներառյալ կիտրոնը, բալը և նարինջը:

1950-ականների վերջից բրիտանական հեռուստագովազդներում արտադրանքի համար օգտագործվել է «Full of Eastern Promise»կարգախոսը։ 1960-ականներին նման գովազդներում հայտնվողների թվում էր մոդել և դերասանուհի Ջեյն Լամբը։ 2000 թվականին «Արևելյան խոստումը» զբաղեցրեց 37-րդ տեղը Channel 4-ի «100 լավագույն գովազդներ» հարցման մեջ։ Օրյենտալիստական տեսանկյունի և թուրքերի մասին մոլորեցնող ստերեոտիպների պատճառով գովազդները Թուրքիան պատկերել են որպես Արաբական անապատ, իսկ թուրքերին՝ որպես արաբ բեդուիններ։

## Ծանոթագրություններ

Կատեգորիա:1914 հայտնված արտադրանքներ
Կատեգորիա:Անավարտ հոդվածներ հրուշակեղենի մասին
Կատեգորիա:Բրիտանական հրուշակեղեն
Կատեգորիա:Հրուշակեղեն
Դերեկ Դրուեն

**Դերեկ Դրուեն** (ֆրանսերեն՝ *Derek Drouin.* ), կանադացի մարզիկ, բարձրացատկորդ, 2016 թվականին Ռիո դե Ժանեյրոյում կայացած օլիմպիական խաղերի չեմպիոն, 2015 թվականին Պեկինում անցկացված աշխարհի առաջնության ոսկե մեդալակիր։

## Ձեռքբերումներ

Կանադայի չեմպիոն (2010), NCAA-ի բազմակի չեմպիոն։

## Ռեկորդներ
* Բարձրացատկ (մարզադաշտ) – 2,40 մ (2014) Կանադայի ռեկորդ, 6-րդ արդյունք համաշխարհային աթլետիկայի պատմության մեջ
* Բարձրացատկ (մարզասրահ) – 2,35 մ (2013) Կանադայի ռեկորդ

## Ծանոթագրություններ

Կատեգորիա:1990 ծնունդներ
Կատեգորիա:2012 թվականի Ամառային օլիմպիական խաղերի արծաթե մեդալակիրներ
Կատեգորիա:2012 թվականի Ամառային օլիմպիական խաղերի բրոնզե մեդալակիրներ
Կատեգորիա:2012 թվականի Ամառային օլիմպիական խաղերի մեդալակիրներ
Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:Կանադացի օլիմպիական մեդալակիրներ
Կատեգորիա:Կանադացի օլիմպիական չեմպիոններ
Կատեգորիա:Օլիմպիական խաղերի արծաթե մեդալակիրներ
Կատեգորիա:Օլիմպիական մարզիկներ
Թեմուր Ռախիմով

**Թեմուր Ռախիմով** (, ), տաջիկ ձյուդոիստ, 2024 թվականի ամառային Օլիմպիական խաղերի բրոնզե մեդալակիր: Միջազգային կարգի սպորտի վարպետ:

## Կենսագրություն
Թեմուր Ռախիմովը ծնվել է 1997 թվականի հուլիսի 8-ին Ռուդակիի (նախկին Լենինսկի) շրջանում ազգությամբ ուզբեկը: Նա մարտարվեստով սկսել է զբաղվել վեց տարեկանից։ Նրա խոսքով՝ «ես շատ երիտասարդ էի, երբ պապս՝ Ռուստամ Աբդուրահմոնովը, ինձ հորդորեց մարզվել։ Նա մեծ ներդրում է ունեցել իմ մարզական կարիերայի ձևավորման գործում»։

2024 թվականի Փարիզի ամառային Օլիմպիական խաղերում Թեմուրը նվաճել է բրոնզե մեդալ՝ երրորդ տեղի համար գոտեմարտում հաղթելով կուբացի մարզիկ Էնդի Գրանդային։

## Պարգևներ
Թեմուր Ռախիմովը Տաջիկստանի Հանրապետության ամենատիտղոսակիր ըմբիշներից է։ Վերջին տարիներին տարբեր արժանիքների մեդալներ է նվաճել մի շարք հայրենական և արտասահմանյան մրցույթներում: Ձյուդոյի Ասիայի առաջնությունների արծաթե (էլ-Ֆուջեյրա, 2019) և բրոնզե (Բիշքեկ, 2021) մեդալների, արծաթե (Բաքու, 2021) և բրոնզե (Աբու Դաբի, 2021, Թել Ավիվ, 2022) Գրանդ սլամ միջազգային մրցումների և Մագրիբի Գրան պրի բրոնզե մեդալների դափնեկիր (2019)։ 2020 թվականի Տոկիոյի ամառային Օլիմպիական խաղերի մասնակից, որտեղ բացման արարողության ժամանակ եղել է հավաքականի դրոշակակիրը։

Ոսկե մեդալ` «2022 Judo Grand Slam Baku» մրցույթում:

2022 թվականի Օլիմպիական մարզաձևի մեծահասակների լավագույն մարզիկ (Տաջիկստան)։

## Ծանոթագրություններ

Կատեգորիա:Տաջիկ ձյուդոիստներ
Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Ֆարիդ Ջաֆարով

**Ֆարիդ Ջաֆարով**(, ), Ադրբեջանի Հանրապետության մշակույթի նախարարի տեղակալ (2023 թվականից):

## Կենսագրություն
Ֆարիդ Ջաֆարովը ծնվել է 1982 թվականի հունիսի 6-ին Մինգեչևիրի քաղաքում։ Ավարտել է միջնակարգ դպրոցը 1999 թվականին և ընդունվել Բաքվի պետական ​​համալսարանի միջազգային իրավունքի և միջազգային հարաբերությունների ֆակուլտետը։ 1999-2003 թվականներին ստացել է բարձրագույն կրթություն: 2005-2007 թվականներին սովորել է Բաքվի պետական ​​համալսարանի միջազգային իրավունքի և միջազգային հարաբերությունների ֆակուլտետում մագիստրատուրա։ 

## Գործունեություն
2006 թվականի հոկտեմբերին նշանակվել է արտաքին գործերի նախարարության միջազգային իրավունքի և պայմանագրերի վարչության ռեֆերենտ։ 2008 թվականի հունվարին նշանակվել է արտաքին գործերի նախարարության կցորդ, իսկ նույն թվականի հոկտեմբերին՝ ՄԱԿ-ում Ադրբեջանի Հանրապետության մշտական ​​ներկայացուցչության (Նյու Յորք) կցորդ։ 2014 թվականի հունվարին նշանակվել է արտաքին գործերի նախարարության միջազգային իրավունքի և պայմանագրերի վարչության երկրորդ քարտուղար։ 2014 թվականի հոկտեմբերին նշանակվել է Հեյդար Ալիևի Կենտրոնի Մարդասիրական և սոցիալական ծրագրերի բաժնի մասնագետ, իսկ 2016 թվականի հունիսին՝ գլխավոր մասնագետ։ 2017 թվականի հունվարին նշանակվել է տրանսպորտի, կապի և բարձր տեխնոլոգիաների նախարարության միջազգային համագործակցության վարչության պետ։ 

2018 թվականի մարտի 13-ից մինչև 2023 թվականի մայիսը զբաղեցրել է ԱՀ երիտասարդական հիմնադրամի գործադիր տնօրենի պաշտոնը։ 2023 թվականի մայիսի 13-ին ԱՀ Նախագահի համապատասխան հրամանագրով նշանակվել է մշակույթի նախարարի տեղակալ։

## Ծանոթագրություններ
Օրը մթնեց

«**Օրը մթնեց»**, Համո Սահյանի բանաստեղծություններից, որը լույս է տեսել 1973 թվականին:  

## Գնահատական
Ամբողջական վեպի էպիկական մի դրվագում Սահյանը ներկայացնում է իրենց գերդաստանը: Բանաստեղծությունը ձոնված է Սերո Խանզադյանին և վերնագրված է «Օրը մթնեց»: Դա իրիկնահացի՝ որպես նախնական քաղաքակրթության նոստալգիկ պանծացումն է, որին հակադրված է հերոսի ներկան՝ հուշ դարձած բազմամարդ գերդաստանի և իր մենության շուրջը հյուսվող արտասվախառն տխրությամբ։

## Բանաստեղծության մասին
«Օրը մթնեց» բանաստեղծության մեջ նկարագրվող ընտանեկան ընթրիքի այս տեսարանը շատ իրական է եղել։ Իր հարցազրույցներից մեկում Սահյանն ասել է. Իրիկնահացի կամ ընտանեկան ընթրիքի պատկերը խիստ իրական է: Այդ մասին ունենք նաև Համո Սահյանի վավերագրական վկայությունը: Մի հարցազրույցի ժամանակ նա ասում է. «Մարդը ապրել է հազարամյակներ ու հազար տարում ստեղծել է իր օրենքը, բարոյականը, ու հանկարծ մի կարճ ժամանակում այդ օրենքը ոտնահարվում է: Հիշում եմ՝ ես մեր գերդաստանում 31-րդն էի: Հացի էինք նստում բոլորս միասին: Սպասում էինք, մինչև պապս ձեռքի գործը վերջացնում էր, լվացվում, նստում սեղանի գլխավերևում, և նոր միայն ձեռքներս մեկնում էինք հացին: Կար հարգանք միմյանց միջև, ակնածանք՝ տոհմի մեծերի հանդեպ, ու նրանց օրինակը, որով սնուցում էինք մեր հոգին»։

## Սյուժե
Այս բանաստեղծության մեջ Սահյանը նկարագրում էր իրենց մեծ, ընտանեկան, խաղաղ երեկոները, որոնք անցնում էին ընթրիքի սեղանի շուրջը: Պապը գալիս էր  և նստում շուքով: Բակի բույրը  տարածվում էր: Բոլորին կերակրելու հոգսը տրված էր տատին և երբ նա իր ձեռքն էր առնում հին շերեփը, բնազդաբար աղմկում էին գդալները: Թանապուրի տաք գոլորշին գերանին էր առնում:Վայելում էին բոլորը թանապուրը՝ լավաշով և սամիթով: Աշխատավոր մի գերդաստան էր՝ պարզ ու միամիտ: Քնարական հերոսը կարոտում էր այդ օրերը, քանի որ գերդաստանից արդեն ոչ ոք չկար․ միայն ինքն էր մնացել: 
Համո Սահյանի կարոտն, իհարկե, արդարացված էր, նա կարոտում էր իր ընտանիքին՝ մեծից փոքր, որոնց հետ մի ժամանակ ամեն երեկոն անց էր կացնում օրերը, իսկ այժմ զգում էր մենակություն: Մի փոքր  տխուր, կարոտով լցված էր այս բանաստեղծությունը, որի մեջ Սահյանն իր զգացմունքներն էր ներդրել:

## Արտաքին հղումներ

Կատեգորիա:Համո Սահյանի բանաստեղծություններ
Մայա Լե Տիսիե

**Մայա Լե Տիսյե** (, ),  անգլիացի ֆուտբոլիստ, «Մանչեսթեր Յունայթեդի» կանանց թիմի պաշտպան:

## Ակումբային կարիերա
Ծնվել և մեծացել է Գերնսիում։ Ֆուտբոլային կարիերան սկսել է չորս տարեկանում՝ հանդես գալով տեղի «Սենտ Մարտինս» ակումբում, որտեղ խաղում էին տղաները։ Մարզիչը նրա հայրն էր՝ Դարենը։ Կղզում ոչ մի կանանց թիմ չկար, ուստի տասներեք տարեկանից սկսել է գնալ Հեմփշիր՝ աղջիկների խաղերին մասնակցելու համար, բայց երկու տարի անց դադարեցրել է այս պրակտիկան, որպեսզի դպրոցում շատ դասեր բաց չթողնի։ Մինչև 16 տարեկան դառնալը խաղացել է «Սենթ Մարտինս» տղամարդկանց թիմում։

2018 թվականի հուլիսի 1-ին Լե Տիսյեն պայմանագիր է կնքել կանանց Սուպերլիգայի «Բրայթոն ընդ Հոուվ Ալբիոն» ակումբի հետ՝ միանալով երիտասարդական ակադեմիային։ Շուտով սկսել է ներգրավվել կանանց հիմնական թիմի հետ մարզումներին: 2018 թվականի նոյեմբերի 25-ին առաջին անգամ հայտավորվել է «Արսենալի» դեմ կանանց Ֆուտբոլային միության կանանց սուպեր լիգայի խաղին։ 2018 թվականի դեկտեմբերի 5-ին նորամուտն է նշել է «Բրայթոն ընդ Հոուվ Ալբիոնի» կազմում՝ մեկնարկային կազմում դուրս գալով լիգայի գավաթի «Քրիսթալ Փելասիդեմ» խաղին։ Չորս օր անց նորամուտն է նշել «Չելսիի» դեմ խաղում: 2021 թվականի մայիսի 9-ին «Բրիստոլ Սիթիի» դեմ խաղում խփել է առաջին գոլը ակումբի կազմում։ 2020/21 և 2021/22 մրցաշրջանների արդյունքներով ճանաչվել է «Բրայթոն ընդ Հոուվ Ալբիոն» ակումբի լավագույն երիտասարդ ֆուտբոլիստուհի։

2022 թվականի հուլիսի 20-ին եռամյա պայմանագիր է կնքել «Մանչեսթեր Յունայթեդի» հետ։ Ակումբն ակտիվացրել է հետգնման տարբերակը, որը կազմել է 50-60 հազար ֆունտ։ 2022 թվականի սեպտեմբերի 17-ին «Ռեդինգի» դեմ կանանց Սուպերլիգայի խաղում նորամուտն է նշել «Յունայթեդի» կազմում՝ աչքի ընկնելով երկու գոլով։

## Կարիերա հավաքկանում
2018 թվականի մարտին դարձել է առաջին աղջիկը, որը խաղացել է Գերնսիի մինչև 16 տարեկանների տղամարդկանց հավաքականում Ջերսիի հասակակիցների դեմ խաղում։

Խաղացել է Անգլիայի Մ-15, մինչև 17, մինչև 19 և մինչև 23 տարեկան հավաքականներում։

2022 թվականի նոյեմբերին ստացել է Անգլիայի կանանց գլխավոր հավաքականի առաջին մարտահրավերը Ճապոնիայի և Նորվեգիայի դեմ ընկերական խաղերի մասնակցելու համար։ 2022 թվականի նոյեմբերի 15-ին Նորվեգիայի դեմ խաղում նորամուտն է նշել Անգլիայի հավաքականի կազմում՝ խաղալով ամբողջական խաղ։

## Անձնական կյանք
Լե Տիսիեի հայրը՝ Դարենը, նախկինում խաղացել է Գերնսի «Սենտ Մարտինս» ակումբում, իսկ ավելի ուշ եղել է Մայայի մարզիչը։

Մայան հայտնի ֆուտբոլիստ Մեթ Լե Տիսիերի ազգականը չէ, չնայած նրանց ընտանիքները ծանոթ են, և Դարենը նախկինում ֆուտբոլ է խաղացել Մեթի հետ։

## Նվաճումներ
**Անձնական նվաճումներ**

* «Բրայթոն Ընդ Հոուվ Ալբիոն» կանանց թիմի Տարվա երիտասարդ ֆուտբոլիստ՝ 2020/21, 2021/22։

## Ծանոթագրություններ

## Արտաքին հղումներ
* Профиль на официальном сайте «Манчестер Юнайтед»

 
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի կին ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Կանանց ֆուտբոլի պաշտպաններ
Կատեգորիա:Մանչեսթեր Յունայթեդի ֆուտբոլիստներ
Մարիա Պերես (ֆուտբոլիստուհի)

**Մարիա Պերես Ռաբասա** (,), իսպանացի ֆուտբոլիստ, անգլիական «Լոնդոն Սիթս Լայոնեսես» ակումբի և Իսպանիայի հավաքականի կիսապաշտպան։ 2023 թվականի աշխարհի չեմպիոն:

## Կենսագրություն
### Վաղ տարիներ
Մարիա Պերեսը ծնվել է 2001 թվականի դեկտեմբերի 24-ին և մեծացել Սանտ Ֆոստ դե Կամպսենտելյեսում (Բարսելոնա նահանգ): «Բարսելոնայի» երկրպագուհի է, նրա ֆուտբոլային կուռքը Անդրես Ինիեստան է: Պերեսին համեմատում են կատալոնական ակումբի նախկին խաղացողներից մեկի՝ Սերխիո Բուսկետսի հետ։

Մանկական և երիտասարդական մակարդակում խաղացել է «Սանտ Ֆոստում» և «Լա Ռոկուում», այնուհետև միացել է «Դամ» ակումբին: «Դամմայի» կազմում խաղացել է երկու մրցաշրջան և ամրապնդվել հիմնական կազմում՝ դառնալով պաշտպանողական կիսապաշտպան։

### Ակումբային կարիերա
2020 թվականին պայմանագիր է կնքել «Բարսելոնա Բ-ի»՝ կանանց «Բարսելոնայի» պահեստային թիմի հետ: 2021 թվականի հունիսի 22-ին «Բարսայի» կազմում նորամուտն է նշել կանանց Պրիմերայում «Աթլետիկ Բիլբաոյի» դեմ խաղում, որը «Բարսելոնան» հաղթել է 4-0 հաշվով։ «Բարսելոնայի» գլխավոր մարզիչ Լուիս Կորտեսն առանձնացրել է հենակետային կիսապաշտպանի հազվագյուտ որակները։

2023 թվականի հունիսի 7-ին «Բարսելոնայի» հետ կնքել է նոր երկամյա պայմանագիր։ Նույն մրցաշրջանում խաղային պրակտիկա ստանալու համար վարձավճարով տեղափոխվել է «Սևիլյա»։

2024 թվականի հունիսի 14-ին երկամյա պայմանագիր է կնքել անգլիական «Լոնդոն Սիթս Լայոնեսես» ակումբի հետ։

### Կարիերա հավաքականում
Հանդես է եկել Իսպանիայի մինչև 19 տարեկանների և օլիմպիական մինչև 23 տարեկանների հավաքականներում: 2023 թվականի հունիսին ընդգրկվել է Իսպանիայի հավաքականի կազմում՝ մասնակցելու աշխարհի 2023 թվականի առաջնությանը։ Մրցաշարում հանդես է եկել 1/8 եզրափակիչի՝ Շվեյցարիայի հավաքականի հետ խաղում՝ փոխարինման դուրս գալով 64-րդ րոպեին: Այդ հանդիպումն ավարտվել է Իսպանիայի հաղթանակով՝ 5:1 հաշվով։ Մրցաշարի արդյունքներով Իսպանիայի հավաքականի կազմում դարձել է աշխարհի չեմպիոն:

## Ձեռքբերումներ
**«Բարսելոնա»**

* Իսպանիայի չեմպիոն (3)՝ 2020/21, 2021/22, 2022/23
* Իսպանիայի գավաթի գավաթակիր՝ 2021/22
* Իսպանիայի սուպերգավաթի գավաթակիր (2)՝ 2021/22, 2022/23
* Չեմպիոնների լիգայի հաղթող՝ 2022/23

**Իսպանիայի հավաքական**

* Աշխարհի չեմպիոն՝ 2023

## Ծանոթագրություններ

 
Կատեգորիա:Բարսելոնայի ֆուտբոլիստներ
Կատեգորիա:Իսպանացի կին ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Կանանց ֆուտբոլի կիսապաշտպաններ
Չոն Հիջին

**Չոն Հիջին** (; ,), հարավկորեացի երգչուհի, պարուհի, Loona K-pop խմբի նախկին անդամ։ Նա հանդիսանում է Modhaus, Artms նախագծի մաս։

## Կյանք և կարիերա
### Վաղ տարիներ և կարիերայի սկիզբ
Չոն Հիջինը ծնվել է 2000 թվականի հոկտեմբերի 19-ին Հարավային Կորեայում՝ Գյոնգիի Պունդանգում։ Հիջինը երեք դստրերից ամենակրտսերին է։

### 2017—2023 թվականներ. դեբյուտը Loona-ում
2015 թվականին *BlockBerry Creative*-ը սոցիալական ցանցերի միջոցով հրավիրեց նրան լսումների, որը նա անցավ երգչուհի Լինի «Ring Tone» երգով և դարձավ թրեյնի։ Հիջինը մոտ մեկ տարի ստաժ անցավ, նախքան ընտրվեց որպես ընկերության նոր աղջիկների խմբի առաջին անդամ: Այնուհետև նա առաջին անգամ հանդես եկավ 2016 թվականի հոկտեմբերի 4-ին Loona խմբի հետ՝ «Vivid» երգով։ 2017 թվականի սեպտեմբերին պարզվեց, որ Հիջինը, Հյոնջինը և Հասիլը լսումներ են անցնելու YG Entertainment-ի JTBC գոյատևման «Mix Nine» շոուի համար: Հիջինը և Հյոնջինը հաջողությամբ անցան լսումները և դուրս եկան եզրափակիչ, որում Հիջինը զբաղեցրեց 4-րդ հորիզոնականը։

Խմբի դեբյուտը կայացավ 2018 թվականի օգոստոսի 20-ին *[[+ +|[+ +]]]* մինի ալբոմով՝ «Hi High» գլխավոր սինգլով։

### 2022–2023 թվականներ. դատական հայցեր BlockBerryCreative դեմ
Նոյեմբերի 28-ին JTBC-ի կողմից հրապարակված հոդվածում պարզվեց, որ Հիջինը և Loona-ի բոլոր անդամները, բացառությամբ Հյոջինինի և Վիվիի, ըստ տեղեկությունների, հայց են ներկայացրել դատարան՝ դադարեցնելու իրենց պայմանագրերը BlockBerryCreative-ի հետ՝ ընկերության նկատմամբ վստահության կորստի պատճառով: BlockBerryCreative-ը հերքել է բոլոր հայցերը։ 2023 թվականի հունվարի 13-ին հայտնի դարձավ, որ Հիջինը, Կիմ Լիպը, Չհվերը և Ջինսոլը հաղթել են BlockBerryCreative ընկերության դեմ դատավարությունը՝ իրենց բացառիկ պայմանագրերի խզման հարցում։ Փետրվարի 1-ին BlockBerryCreative-ի աղբյուրը հաստատեց, որ իրենք պետիցիա կներկայացնեն՝ խնդրանքով դադարեցնել իրենց ժամանցային գործունեությունը:

Մարտի 17-ին հաղորդվեց, որ նա Ջինսոլը, Չհվերը և Կիմ Լիպը բացառիկ պայմանագրեր են կնքել Modhaus հետ։

Ապրիլի 1-ին հայտնի դարձավ, որ նա Չհվերը, Կիմ Լիպը և Ջինսոլը մասնակցություն կունենան Modhaus Artms ստրատեգիական նախագծում։

## Սկավառակագրություն
### Սինգլ ալբոմներ

## Ֆիլմագրություն
### Ռեալիթի շոու
* *[[MIXNINE]]* (JTBC, 2017—2018 թվականներ), մասնակից։

## Ծանոթագրություններ

Կատեգորիա:21-րդ դարի երգիչներ և երգչուհիներ
Կատեգորիա:Կին
Կատեգորիա:Հարավկորեացի երգչուհիներ
Կատեգորիա:Հարավկորեացի պարուհիներ
Էնրիկե Լորա

**Էնրիկե Լորա Միլյան** (; ), իսպանացի ֆուտբոլիստ, կիսապաշտպան:

## Կարիերա
### Ակումբային կարիերա
Մեծահասակների ֆուտբոլում նորամուտը նշել է «Սևիլյա Ատլետիկո» ակումբում, որից 1966 թվականին տեղափոխվել է «Սևիլյա»։

Լորան Իսպանիայի առաջնությունում իր նորամուտը նշել է 1966 թվականի սեպտեմբերի 25-ին՝ տնային հաղթանակ տանելով «Գրանադայի» նկատմամբ։ Դեկտեմբերի 4-ին նա իր առաջին երկու գոլերն է խփել «Կորդովայի» դարպասը։

1977 թվականին Լորան հեռացել է «Սևիլյայից»՝ չնայած այնտեղ կարիերան ավարտելու մտադրությանը։  Նույն թվականին նա պայմանագիր է կնքել երկրորդ դիվիզիոնի «Ռեկրեատիվո» ակումբի հետ՝ առաջին իսկ մրցաշրջանում դառնալով չեմպիոն։ Նա օգնել է ակումբին երկար ժամանակ անց առաջին անգամ տեղափոխվել բարձր լիգա։

Ֆուտբոլիստի կարիերան ավարտել է 1979 թվականին։

### Կարիերան հավաքականում
1970 թվականի փետրվարի 11-ին իր նորամուտը նշել է Իսպանիայի ֆուտբոլի ազգային հավաքական կազմում պաշտոնական խաղերում՝ 2:0 հաշվով հաղթելով Գերմանիայի հավաքականին:

Ընդհանուր առմամբ հավաքականի կազմում մասնակցել է 14 հանդիպման՝ իր միակ գոլը խփելով 1971 թվականի նոյեմբերի 24-ին 1972 թվականի Եվրոպայի առաջնության ընտրական մրցաշարում Կիպրոսի հավաքականի դարպասը։ Հավաքականի կազմում իր վերջին խաղն անցկացրել է 1972 թվականի հոկտեմբերի 19-ին՝ Հարավսլավիայի հավաքականի դեմ 1974 թվականի աշխարհի առաջնության որակավորման փուլում, երբ նրան փոխարինեցին Խուան Սոլը, իսկ 24 րոպե անց նա փոխարինվեց Խոսե Ուֆարտայով։

## Ծանոթագրություններ

 
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայում ծնվածներ
Մելանի Վեգբեյ

**Մելանի Գաբրիելա Հայրապետյան** (), հայտնի է որպես **Մելանի Վեգբեյ**, շվեդ երգչուհի։ Ծնվել է Վեստերոսում՝ հայ հոր և լիբանանցի մորից։ Մասնակցել է Մելոդիֆեստիվալեն 2023-ին «For the Show» երգով։ Համահեղինակել է մի շարք երգեր, որոնք մասնակցել են Եվրատեսիլ երգի մրցույթին, ինչպիսիք են՝ Mamas-ի «Move»-ը Լեոնորայի «Love Is Forever»-ը, Սաբայի «Sand»-ը և Սիսալի «Hallucination»-ը:

## Հեռուստատեսություն
2023 թվականի ապրիլի 1-ին Վեգբեյը եղել է հատուկ հյուր հայտնի *«Dragodifestivalen»* դրվագում *«Drag Race Sverige»* շվեդական ռեալիթի հեռուստասերիալում, որը հեռարձակվել է SVT1-ով և SVT Play-ով։

## Սկավառակագրություն
### Սինգլներ

* 2016 – Wasted
* 2018 – Make Room
* 2018 – Forget You
* 2019 – Iron
* 2019 – Shy
* 2020 – Nothing
* 2021 – Sugarcoat
* 2022 – Like I Do
* 2022 – All the Rest
* 2022 – Bloom
* 2023 – Part of Me

## Ծանոթագրություններ

Կատեգորիա:Երգահաններ
Կատեգորիա:Շվեդ երգչուհիներ
Կատեգորիա:Շվեդներ
Ջաբրայիլ Գաջիև

**Ջաբրայիլ Գաջիրաժաբովիչ Գաջիև** (,  ), ադրբեջանցի և ռուս ազատ ոճի ըմբիշ։ Ադրբեջանի կրկնակի չեմպիոն (2022, 2023)։

## Կարիերա
Ջաբրայիլը ծնվել է 2002 թվականի փետրվարի 18-ին Ախտի գյուղում (Դաղստան, Ռուսաստան) լեզգիների ընտանիքում։ Աբդուլալի Գանիևի անվան Ախտինի մարզադպրոցի շրջանավարտ է։ Երիտասարդների ազատ ոճի ըմբշամարտի 2017 թվականի Կենտրոնական դաշնային շրջանի առաջնության հաղթող: 2018 թվականին տեղափոխվել է Ադրբեջան։ Գաջիևի անձնական մարզիչն եղել է Վախիդ Մամեդովն, որը նախկինում մարզել է օլիմպիական չեմպիոն Նամիկ Աբդուլաևին:

2019 թվականի հունիսին արծաթե մեդալ է նվաճել Իտալիայի Ֆաենցա քաղաքում կայացած Եվրոպայի երիտասարդական առաջնությունում։ 2019 թվականի հուլիսի 21-ին հաղթել է Բաքվում կայացած պատանեկան Եվրոպական խաղերում՝ եզրափակիչում հաղթելով ռուս Բատիրբեկ Ցխովրեբովին։ 2019 թվականի հուլիսի 29-ին Սոֆիայում հաղթել է աշխարհի պատանեկան առաջնությունում՝ եզրափակչում հաղթելով նույն Բատիրբեկ Ցխովրեբովին։ 2019 թվականի դեկտեմբերին Ադրբեջանի հավաքականի կազմում մասնակցել է աշխարհի ակումբային առաջնությանը։

2021 թվականի փետրվարին Կիևում կայացած միջազգային մրցաշարում նվաճել է արծաթե մեդալ՝ եզրափակիչում պարտվելով Ուզբեկստանի ներկայացուցիչ Իլյաս Բեկբուլատովին։ 2021 թվականի ապրիլին Յակուտսկում հաղթել է Ռոման Դմիտրիևի հիշատակին պատանիների միջազգային մրցաշարը։ 2021 թվականի դեկտեմբերին Բաքվում նվաճել է Ադրբեջանի առաջնության արծաթե մեդալը՝ եզրափակիչում պարտվելով Թուրան Բայրամովին։

2022 թվականի օգոստոսին Սոֆիայում դարձել է Մ20 պատանիների աշխարհի չեմպիոն։ 2023 թվականի օգոստոսին, եզրափակիչում հաղթելով ռուս Իմամ Գանիշովին, հաղթել է Մինսկում կայացած ԱՊՀ խաղերում։ 2023 թվականի դեկտեմբերին Բաքվում նվաճեց Ադրբեջանի առաջնության ոսկե մեդալը՝ եզրափակիչում հաղթելով Ագանազար Նովրուզովին։

2024 թվականի մայիսին Գաջիևը ոսկե մեդալ է նվաճել Բաքվում կայացած Եվրոպայի Մ23 առաջնությունում։

2024 թվականի հոկտեմբերին Տիրանայում (Ալբանիա) կայացած մինչև 23 տարեկանների ըմբշամարտի աշխարհի առաջնությունում նվաճել է բրոնզե մեդալ։

## Սպորտային արդյունքներ
* Եվրոպայի երիտասարդների առաջնություն 2019՝ 
* Ամառային Եվրոպական պատանեկան Օլիմպիական փառատոն 2019՝ 
* Երիտասարդների աշխարհի առաջնություն 2019՝ 
* Ադրբեջանի ազատ ոճի ըմբշամարտի առաջնություն 2019՝ 
* Աշխարհի ակումբային առաջնություն 2019 (թիմ) - 5
* Ըմբշամարտի Եվրոպայի երիտասարդական առաջնություն 2021՝ 
* Ըմբշամարտի երիտասարդների աշխարհի առաջնություն 2021՝ 
* Ադրբեջանի ազատ ոճի ըմբշամարտի առաջնություն 2021՝ 
* Ըմբշամարտի երիտասարդների աշխարհի Մ20 առաջնություն 2022՝ 
* Ադրբեջանի ազատ ոճի ըմբշամարտի առաջնություն 2022՝ 
* ԱՊՀ երկրների Խաղեր 2023՝ 
* Ադրբեջանի ազատ ոճի ըմբշամարտի առաջնություն 2023՝ 
* Ըմբշամարտի Եվրոպայի մինչև 23 տարեկանների առաջնություն (Բաքու, 2024)՝ 
* BRICS 2024 սպորտային խաղեր՝ 
* Ըմբշամարտի մինչև 23 տարեկանների աշխարհի առաջնություն (Տիրանա, 2024)՝ 

## Ծանոթագրություններ

## Արտաքին հղումներ
* Ադրբեջանի ըմբշամարտի ֆեդերացիայի կայքում

Կատեգորիա:Ադրբեջանցի ըմբիշներ
Կատեգորիա:Լեզգիներն Ադրբեջանում
Մուհամմադ Լարիմի

**Մուհամմադ Նոհոդի Լարիմի** (, ), իրանցի ազատ ոճի ըմբիշ, 2024 թվականի Ասիայի չեմպիոն, աշխարհի քառակի առաջնության մեդալակիր։

## Կարիերա
Նոհոդին մարզվում և բնակվում է Կանադայում, բայց ներկայացնում է Իրանը մրցումներում:

2019 թվականին մինչև 74 կգ քաշային կարգում Չինաստանում անցկացված Ասիայի առաջնությունում նվաճել է է բրոնզե մեդալ։

2021 թվականին Օսլոյում կայացած աշխարհի առաջնությունում 79 կգ քաշային կարգում  նվաճել է արծաթե մեդալ։ Եզրափակչում զիջել է չեմպիոնությունը ամերիկացի Ջորդան Բերոուզին։ 2022 թվականին Բելգրադում կայացած աշխարհի առաջնությունում կրկին նվաճեց արծաթե մեդալ և եզրափակիչ մենամարտում կրկին պարտվեցլ էամերիկացի Բերոուզին։

2023 թվականի սեպտեմբերին Բելգրադում կայացած աշխարհի առաջնությունում նվաճել է բրոնզե մեդալ։ Բրոնզի համար պայքարում հաղթել է ադրբեջանցի Օրխան Աբբասովին։

2024 թվականի ապրիլին Բիշքեկում, եզրափակչում հաղթելով մոնղոլ ըմբիշ Էնխբայարին Բյամբադորժին, նվաճել է Ասիայի առաջնության ոսկե մեդալը։ 2024 թվականի հոկտեմբերին աշխարհի առաջնությունում ոչ օլիմպիական քաշային կարգերում նվաճել է բրոնզե մեդալ։

## Նվաճումներ
* Ըմբշամարտի Ասիայի առաջնություն 2019՝ 
* Ըմբշամարտի աշխարհի առաջնություն 2021՝ 
* Ըմբշամարտի աշխարհի առաջնություն 2022՝ 
* Ըմբշամարտի աշխարհի առաջնություն 2023՝  
* Ըմբշամարտի Ասիայի առաջնություն 2024՝ 
* Ըմբշամարտի աշխարհի առաջնություն 2024՝ 

## Ծանոթագրություններ

 
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Իրանցի ըմբշամարտիկներ
Շառլ Ամլեն

**Շառլ Ամլեն** (ֆր. ՝ *Charles Hamelin*, ), կանադացի  չմշկավազորդ, որ մասնագիտացել է շորթ թրեք մրցաձևում։ Օլիմպիական խաղերի քառակի, աշխարհի առաջնությունների 15-ակի չեմպիոն է: 2005-2021 թթ. 11 անգամ արժանացել է Մարկ Գանիոնի անվան մրցանակի, որը *Speed Skating Canada*-ի կողմից շնորհվում է տարվա լավագույնը ճանաչված կանադացի շորթթրեքիստին:

## Կարիերա
2006 թվականին Թուրինում կայացած ձմեռային օլիմպիական խաղերում Ամլենը Կանադայի փոխանցումավազքի թիմի կազմում արծաթե մեդալ նվաճեց 5000 մետր մրցատարածությունում։ Չորս տարի անց՝ 2010 թվականին Վանկուվերում անցկացված ձմեռային օլիմպիական խաղերում, դարձյալ փոխանցումավազքի կանադական  թիմի կազմում հռչակվեց օլիմպիական չեմպիոն, օլիմպիական ոսկին նվաճեց նաև 500 մետր չմշկավազքում։ 2014 թվականի ձմեռային օլիմպիական խաղերում նա հաղթեց 1500 մետր շորթ թրեքում ՝ հասցնելով իր ընդհանուր օլիմպիական տիտղոսները երեքի, իսկ մեդալները՝ չորսի։ 2022 թվականի ձմեռային օլիմպիական խաղերում նա փոխանցումավազքում վաստակեց իր չորրորդ օլիմպիական ոսկե մեդալը: Ընդհանուր առմամբ մասնակցել է ձմեռային հինգ օլիմպիադաների (2006, 2010, 2014, 2018 և 2022) և նվաճել վեց մեդալ, որոնցից չորսը՝ ոսկե. դա լավագույն ցուցանիշն է կանադացի մարզիկների շարքերում:

2006 թվականի աշխարհի առաջնությունում Շառլ Ամլենը ոսկե մեդալների արժանացավ սուպեր եզրափակչում ու փոխանցումավազքում և բրոնզե մեդալի՝ 1000 մետր չմշկավազքում: Իր մարզական կարիերայի ընթացքում նա աշխարհի առաջնություններում  ընդհանուր առմամբ նվաճել է 15 ոսկե, 23 արծաթե ու բրոնզե մեդալ:

2005 թվականին Ամլենը ճանաչվել է Կանադայի «Տարվա լավագույն չմշկավազորդ»: Դրանից մեկ տարի առաջ էլ արժանացել էր *Rising Star մրցանակին* *Քվեբեկի արագասահքի ֆեդերացիայի* կողմից: Եվ ընդհանրապես համարվում է Կանադայի լավագույն մարզիկներից մեկը: Նրա եղբայրը՝ Ֆրանսուան, նույնպես ճանաչված չմշկավազորդ է, օլիմպիական խաղերի չեմպիոն:

## Անձնական ռեկորդներ

## Մարզական ձեռքբերումներ

: *- = մասնակցություն չկա*
: *(#, #, #, #) = հեռավորության դիրք մեծահասակների առաջնությունում (500 մ, 1000 մ, 1500 մ, 3000 մ) կամ պատանիների առաջնությունում (500 մ, 1000 մ, 1500 մ, սուպեր եզրափակիչ 1500 մ):*
{{Appendix|2=*  Charles Hamelin op ShorttrackOnLine.info
* 
*  Charles Hamelin op Speedskating.ca
* Charles Hamelin op Sportuitslagen.org

## Ծանոթագրություններ

 

Կատեգորիա:Կանադացի օլիմպիական մեդալակիրներ
Կատեգորիա:Կանադացի օլիմպիական չեմպիոններ
Կատեգորիա:Օլիմպիական խաղերի արծաթե մեդալակիրներ
Կատեգորիա:Օլիմպիական չեմպիոններ
Մայքլ Ջեքսոն (ֆուտբոլիստուհի)

**Մայքլ Ջեքսոն** (), իսկական անունը **Մարիլեյա դուս Սանտուս** (, ), բրազիլացի ֆուտբոլիստուհի, հարձակվող։ 1991 և 1995 թվականների աշխարհի առաջնությունների, Ատլանտայի օլիմպիական խաղերի մասնակից։ Զբաղեցնում է երրորդ հորիզոնականը Հարավային Ամերիկայի 20-րդ դարի լավագույն կին ֆուտբոլիստների ցանկում՝ ըստ IFFHS-ի։ Այդ մականունը ստացել է ազգային հավաքականի ընկերներից՝ փոփ երգչի հետ իր նմանության համար։

## Կարիերա
Նրա պրոֆեսիոնալ կարիերայի առաջին ակումբը «Ռադար»-ն էր, որը ներկայացնում էր Բրազիլիան 1988 թվականին Չինաստանում կայացած կանանց միջազգային մրցաշարում, այն նախապատրաստական ​​ակումբ էր պատմության մեջ առաջին կանանց աշխարհի առաջնությանը։ Բրազիլիայի հավաքականը մրցույթում զբաղեցրել է երրորդ տեղը։

Այնուհետև խաղացել է «Կորինթիանս», «Սանթոս», «Ինտերնասիոնալ», «Վասկո դա Գամա», «Սաադ» և «Սան Կաետանո դու Սուլ» ակումբներում։

1995 թվականին, աշխարհի առաջնությունում հանդես գալուց հետո,  պայմանագիր է կնքում «Տորինոյի» հետ՝ դառնալով եվրոպական ակումբների առաջին բրազիլացի ֆուտբոլիստուհին։

Կարիերան ավարտել է 46 տարեկանում։ 2011 թվականին ղեկավարել է Բրազիլիայի սպորտի նախարարության կանանց ֆուտբոլի բաժինը։ Իր կարիերայի ընթացքում խփել է 1574 գոլ։

## Ծանոթագրություններ

## Արտաքին հղումներ
* Պրոֆիլը FIFA-ի կայքում
* Պրոֆիլը sports-reference.com-ում

Կատեգորիա:Բրազիլացի ֆուտբոլիստուհիներ
Կատեգորիա:Կանանց ֆուտբոլի հարձակվողներ
Կատեգորիա:Կին
Կատեգորիա:Կեղծանուններ
Կատեգորիա:Տորինոյի ֆուտբոլիստներ
Կատեգորիա:Կորինտիանսի ֆուտբոլիստներ
Կատեգորիա:Սանտոսի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Միմոզայի շաքարագնդեր

**Միմոզայի շաքարագնդեր**, նաև **Prasad Dana**, **Gol Dana***,* **Nakul Dana**, **Makaiya Laddu** կամ **Tarasari**, փոքր սիսեռի չափ քաղցր մթերք է՝ կազմված շաքարից: Այն հատկապես օգտագործվում է հինդուիզմի կրոնական ծիսակարգում՝ որպես աստվածությունների ընծա: Լայնորեն օգտագործվում է որպես ընծա Նեպալի և Հնդկաստանի տաճարներում։

Այն սովորաբար վաճառվում է փոքր փաթեթներով: Սկզբում առաջարկվում է աստվածներին այլ պաշտամունքային նյութերի հետ միասին, ինչպիսիք են Սինդուրը, կոկոսը, քաղցրավենիքները և այլն, այնուհետև տրվում է նվիրյալներին: Քանի որ քաղցրագունդը հեշտությամբ տեղափոխվում և պահվում է, շատ վայրերում ունի լայն տարածում: Նրա պահանջարկը մեծանում է այնպիսի փառատոնների ժամանակ, ինչպիսիք են Դուրգա Պուջան, Մահա Շիվարատրին և այլն:

## Բաղադրություն
Միմոզայի շաքարագնդերը կազմված են շաքարից: Բնական ձևով այն շատ քաղցր է։ Հիմնականում սպիտակ է, բայց երբեմն ավելացվում է ուտելի սննդի ներկ:

## Տես նաև
* Կոնփեյտո, նման բայց ավելի բազմագույն հրուշակեղեն

## Ծանոթագրություններ

Կատեգորիա:Confectionery
Կատեգորիա:Ceremonial food and drink
Կատեգորիա:Nepalese cuisine
Կատեգորիա:Հրուշակեղեն
Ավրորա Գալլի

**Ավրորա Գալլի** (;), իտալացի ֆուտբոլիստուհի: Հանդես է գալիս կենտրոնական կիսապաշտպանի դիրքում։  «Էվերթոն» ակումբի և Իտալիայի ազգային հավաքականի խաղացող։

## Ակումբային կարիերա
Ավրորա Գալլին սկսել է ֆուտբոլով զբաղվել Pro Vigevano պատանեկան թիմերում, որտեղ խաղացել է երիտասարդների հետ: Շուտով նրա վրա ուշադրություն են դարձրել Միլանի «Ինտերի» սկաուտները և առաջարկել խաղալ ակումբի կանանց երիտասարդական թիմերում։ 2011 թվականին տեղափոխվել է «Ինտերի» հիմնական կազմ։  Իր դեբյուտային մրցաշրջանում հիմնական թիմում անցկացրել է 11 հանդիպում Ա2 Սերիայում և դարձել 2 գոլի հեղինակ։  Հաջորդ տարի մասնակցել է թիմի 19 հանդիպման և դարձել մեկ գոլի հեղինակ, ինչով օգնել է թիմին բարձրանալ Ա Սերիա։

2013 թվականի ամռանը տեղափոխվել է «Տորես» ֆուտբոլային ակումբ, որը 2012/12 մրցաշրջանում դարձել Է Իտալիայի չեմպիոն։ 2013 թվականի սեպտեմբերի 14-ին նոր թիմում նորամուտը նշել Է Իտալիայի Սուպերգավաթի «Տավանյակոյի» դեմ խաղում։  Խաղն ավարտվել է Գալլիի թիմի հաղթանակով՝ 2:1 հաշվով: Այսպիսով, ֆուտբոլիստը նվաճեց իր առաջին գավաթը իտալական ֆուտբոլում: «Տորեսի»  կազմում հանդես է եկել երկու մրցաշրջան, 2013/14 մրցաշրջանում դարձել է երկրի փոխչեմպիոն, ինչպես նաև նորամուտը նշել Չեմպիոնների լիգայում:

Հաջորդ երկու մրցաշրջաններն անցկացրել է «Մոզցանիկա» և «Վերոնա» ակումբներում, որից հետո 2017 թվականի ամռանը տեղափոխվել է Թուրինի «Յուվենտուս»։ Թուրինի ակումբում հանդես է եկել չորս մրցաշրջան, որոնցից յուրաքանչյուրն ավարտվել է թիմի չեմպիոնությամբ։  Այս տարիների ընթացքում ընդհանուր առմամբ մասնակցել է թիմի 88 հանդիպման բոլոր մրցաշարերում և դարձել 12 գոլի հեղինակ:

2021 թվականի հուլիսի 28-ին տեղափոխվել է անգլիական «Էվերթոն» ֆուտբոլային ակումբ՝ պայմանագիր կնքելով «2+1» սխեմայով։ Այսպիսով, Գալլին դարձել է առաջին իտալացի ֆուտբոլիստը կանանց Սուպերլիգայի պատմության մեջ։

## Կարիերան հավաքականում
2015 թվականի դեկտեմբերի 12-ին Իտալիայի ազգային հավաքականում իր նորամուտը նշել Է Չինաստանի դեմ ընկերական խաղում։  Երկրի հավաքականի կազմում մասնակցել է Եվրոպայի 2017 և աշխարհի 2019 առաջնություններին։

## Ձեռքբերումներ
### Թիմային
**«Տորես»**
* Իտալիայի Սուպերգավաթակիր՝ 2013
**«Յուվենտուս»**
* Իտալիայի չեմպիոնուհի(4)` 2017/18, 2018/19, 2019/20, 2020/21
* Իտալիայի գավաթակիր՝ 2018/19
* Իտալիայի սուպերգավաթակիր (2)` 2019, 2020

## Ծանոթագրություններ

## Արտաքին հղումներ

* Профиль футболистки на официальном сайте «Эвертона»
 
Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Իտալացի կին ֆուտբոլիստներ
Կատեգորիա:Կանանց ֆուտբոլի կիսապաշտպաններ
Ալեն Խուբուլով

**Ալեն Վադիմովիչ Խուբուլով** (, ), ծագումով ռուս բուլղարացի ազատ ոճի ըմբիշ, սպորտի վարպետ։ Եվրոպայի 2024 թվականի առաջնության բրոնզե մեդալակիր։  2022 թվականի ազատ ոճի ըմբշամարտի Ռուսաստանի չեմպիոն և 2023 թվականի ազատ ոճի ըմբշամարտի Ռուսաստանի առաջնության բրոնզե մեդալակիր։ Պատանիների աշխարհի առաջնության և Եվրոպայի առաջնության բրոնզե մեդալակիր, Իվան Յարիգինի և Սոսլան Անդիևի հիշատակի մրցաշարերի մրցանակակիր։ Մրցում է մինչև 125 կգ քաշային կարգում։ ԲԿՄԱ-ի թիմի անդամ։

## Կենսագրություն
Ալեն Խուբուլովը ծնվել և ապրում է Վլադիկավկազում, նրա առաջին մարզիչն է եղել Էդուարդ Բագրատովիչ Խուբաևը, մարզվում է նաև Ռուսաստանի Դաշնության և Հարավային Օսիայի Հանրապետության վաստակավոր մարզիչ Անատոլի Խազբիևիչ Մարգիևի ղեկավարությամբ։ Ընտանիքը ծագումով Ցխինվալիից է։ Հայրը՝ Վադիմ Խուբուլովը, ԽՍՀՄ սպորտի վարպետ, ազատ ոճի ըմբշամարտի հարավօսական դպրոցի շրջանավարտ, նախկինում նույնպես մրցել է ԲԿՄԱ-ի կազմում և մարզվել Մարգիևի հետ։

Մինչև 97 կգ քաշային կարգում նվաճել է արծաթ 2018 թվականի ապրիլին Սմոլենսկում ընթացող ազատ ոճի ըմբշամարտի Ռուսաստանի առաջնությունում, իսկ արդյունքը ամրապնդեց նույն թվականի օգոստոսին Իտալիայում կայացած Եվրոպայի առաջնությունում՝ բրոնզե մեդալ նվաճելով Ռուսաստանի պատանիների հավաքականի կազմում։ Հաջորդ տարի Տալլինում կայացած աշխարհի պատանեկան առաջնությունում նվաճել է բրոնզե մեդալ։

Ալենին շնորհվել է սպորտի վարպետի կոչում 2021 թվականի սեպտեմբերին։ 2022 թվականի դեկտեմբերին InterMat-ի ցանկում Ալեն Խուբուլովը եղել է առաջինը Ռուսաստանի տղամարդկանց ազատ ոճի վարկանիշում 125 կգ քաշային կարգում: 2023 թվականի հունվարի 5-ին դարձել է Բուլղարիայի չեմպիոն։

## Նվաճումներ
* Ռուսաստանի Ազատ ոճի ըմբշամարտի 2023 թվականի առաջնություն Կասպիյսկում՝ 
* Ռուսաստանի Ազատ ոճի ըմբշամարտի 2022 թվականի առաջնություն Կիզիլում՝ 
* Սոսլան Անդիևի 42-րդ համառուսաստանյան հուշամրցաշար 2022 Վլադիկավկազում՝ 
* ՍԿՖՀ սպորտային (ազատ) ըմբշամարտի առաջնություն Նալչիկում՝ 
* Իվան Յարիգինի հիշատակին նվիրված Գոլդեն Գրան պրի շարքի ազատ ոճի ըմբշամարտի միջազգային մրցաշար՝ 
* ԱՊՀ երկրների Խաղեր 2021 Կազանում՝ 
* 2020 թվականի Ռուսաստանի պատանիների ըմբշամարտի առաջնություն Նարո-Ֆոմինսկում՝ 
* Ազատ ոճի ըմբշամարտի պատանիների Աշխարհի առաջնություն 2019՝ 
* Ռուսաստանի Ազատ ոճի ըմբշամարտի պատանիների առաջնություն 2019 Վլադիկավկազում՝ 
* Ազատ ոճի ըմբշամարտի Եվրոպայի պատանիների առաջնություն 2018 Հռոմում՝ 
* 2Ռուսաստանի Ազատ ոճի ըմբշամարտի պատանիների 2018 թվականի առաջնություն Սմոլենսկում՝ 
* ԱՊՀ երկրների Խաղեր 2023
* Բուլղարիայի ազատ ոճի ըմբշամարտի առաջնություն 2024՝ 

## Ծանոթագրություններ

Կատեգորիա:Բուլղարացի ըմբշամարտիկներ
Կատեգորիա:Ռուս ըմբշամարտիկներ
Կատեգորիա:Ռուսաստանի սպորտի վարպետներ
Պետեր Պելեգրինի

**Պետեր Պելեգրինի** (, ), սլովակ քաղաքական և պետական գործիչ, Սլովակիայի նախագահ 2024 թվականի հունիսի 15-ից։ «Ձայն-սոցիալական դեմոկրատիա» կուսակցության ղեկավար, Սլովակիայի Ազգային խորհրդի նախագահ 2023 թվականի հոկտեմբերի 25-ից մինչև 2024 թվականի ապրիլի 7-ը, ինչպես նաև 2014֊2016 թվականներին։ 2018֊2020 թվականներին եղել է Սլովակիայի վարչապետ։

## Կենսագրություն
Ծնվել է 1975 թվականի հոկտեմբերի 6-ին Չեխոսլովակիայի Բանսկա Բիստրիցա քաղաքում։

Կրթությամբ տնտեսագետ է, սովորել է Բանսկա Բիստրիցայի Մատեյ Բելի համալսարանի տնտեսագիտության ֆակուլտետում և Կոշիցեի Տեխնիկական համալսարանում։

Աշխատել է «Hiljo-Slovakia» ընկերությունում, ինչպես նաև եղել է խորհրդարանի պատգամավորի օգնական։

Բացի մայրենի սլովակերենից, տիրապետում է չեխերենի, անգլերենի, գերմաներենի և ռուսերենի։

## Քաղաքական կարիերա
2006 թվականին ընտրվել է Ազգային խորհրդի պատգամավոր «Ուղղություն֊սոցիալական դեմոկրատիա» կուսակցությունից։ Երկու ժամկետով աշխատել է տնտեսական քաղաքականության, մանդատների և անձեռնմխելիության, ինչպես նաև ֆինանսների և բյուջեի հանձնաժողովներում:

2012-2014 թվականներին եղել է Սլովակիայի ֆինանսների նախարարության պետական քարտուղար, 2014 թվականի հուլիսից նոյեմբեր վարչապետ Ռոբերտ Ֆիցոյի կառավարությունում՝ Սլովակիայի կրթության, գիտության, հետազոտությունների և սպորտի նախարար։ Այդ պաշտոնը նա լքել է Սլովակիայի Ազգային խորհրդի նախագահ ընտրվելուց հետո։ Մինչև 2016 թվականը եղել է Սլովակիայի խորհրդարանի նախագահ, փոխարինել է հրաժարական տված Պավոլ Պաշկային։ 2016֊2018 թվականներին եղել է Սլովակիայի վարչապետի տեղակալ։ 2018 թվականի մարտի 15-ին Ռոբերտ Ֆիցոյի հրաժարականից հետո զբաղեցրել է Սլովակիայի վարչապետի պաշտոնը։ 

2020 թվականի խորհրդարանական ընտրություններից հետո լքել է «Ուղղություն֊սոցիալական դեմոկրատիա» կուսակցությունը և հիմնել է «Ձայն-սոցիալական դեմոկրատիա» կուսակցությունը։

2023 թվականի խորհրդարանական ընտրություններից հետո, հոկտեմբերի 25-ի հիմնադիր ժողովի ընթացքում ընտրվել է Ազգային խորհրդի նախագահ։ Նա հավաքել է 148 ձայնից 131 ձայն, 2 քվեաթերթիկ ճանաչվել են անվավեր։ 

2024 թվականի գարնանը տեղի ունեցած նախագահական ընտրություններում ընտրվել է Սլովակիայի նախագահ։ Ընտրական քարոզարշավի ընթացքում Պետեր Պելեգրինին հանդես է եկել Ուկրաինայում տեղի ունեցող մարտերի վերաբերյալ խաղաղ բանակցությունների օգտին։ Նախընտրական քարոզչության ընթացքում երկրի տարբեր մասերում կախվել են պաստառներ նրա պատկերով և գրությամբ՝ «Սլովակիան չի ուղարկի իր զինվորներին Ուկրաինա»։

Նախագահ դառնալուց հետո Պետեր Պելեգրինին մերժել է ուկրաինական բանակին միանալ ցանկացողների բոլոր հայտերը։

## Ծանոթագրություններ

## Արտաքին հղումներ
*Slovaquie: le président élu appelle à "suspendre" la campagne pour les européennes après l'attaque du Premier ministre

Կատեգորիա:21-րդ դարի քաղաքական գործիչներ
Կատեգորիա:Կառավարության ղեկավարներ
Կատեգորիա:Պետության գործող ղեկավարներ
Կատեգորիա:Սլովակիայի նախագահներ
Կատեգորիա:Սլովակիայի քաղաքական գործիչներ
Կատեգորիա:Տնտեսագետներ
Կատեգորիա:Ֆինանսների նախարարներ
Չափերի մետրական համակարգ

**Չափերի մետրական համակարգ**,  չափերի տասական համակարգ, ֆիզիկական մեծությունների միավորների համախումբ, որի հիմքում ընկած է երկարության միավորը՝ մետրը։ Սկզբնապես Չափերի մետրական համակարգ, բացի մետրից, ընդգրկել է մակերեսի միավորը՝ քառակուսի մետրը, ծավալի միավորը՝ խորանարդ մետրը, զանգվածի միավորը՝ կիլոգրամը (1 դմ³ ջրի զանգվածը 4°C-ում), ինչպես նաև լիտրը (տարողության համար), արը (հողամասերի մակերեսի համար) և տոննան (1000 կգ)։ Չափերի մետրական համակարգի կարևոր առանձնահատկությունը տասական հարաբերակցության մեջ գտնվող մասնական և պատիկային միավորների կազմման եղանակն է։ Ածանցյալ միավորների անվանումների կազմման համար ընդունվել են *կիլո․․․, հեկտո․․․, դեկա․․․, դեցի․․․, սանտի․․․* և *միլի․․․* նախածանցները։ Չափերի մետրական համակարգը մշակվել է Ֆրանսիայում, Ֆրանսիական մեծ հեղափոխության ժամանակաշրջանում։ Ֆրանսիացի խոշոր գիտնականներից (Ժ․ Բորդա, Ժ․ Կոնդորսե, Պ․ Լապլաս, Գ․ Մոնժ և ուրիշներ) կազմված հանձնաժողովի առաջարկությամբ իբրև երկարության միավոր՝ մետր, ընդունվել է Փարիզի աշխարհագրական միջօրեականի 1/4 երկարության մեկ տասը միլիոներորդական մասը։ Չափերի մետրական համակարգին անցնելու դեկրետը Ֆրանսիայում ընդունվել է 1795-ի ապրիլի 7-ին։ 1799-ին պատրաստվել և հաստատվել է մետրի պլատինե նախատիպը։ Չափերի մետրական համակարգի մյուս միավորների չափերը, անվանումներն ու սահմանումները ընտրվել են այնպես, որ չկրեն ազգային բնույթ և ընդունվեն բոլոր երկրների կողմից։ Չափերի մետրական համակարգը իսկական միջազգային բնույթ է ձեռք բերել 1875-ին, երբ 17 երկրներ ստորագրեցին Մետրական կոնվենցիան՝ մետրական համակարգի կատարելագործման և միջազգային միասնություն ապահովելու նպատակով։

1975-ի տվյալներով Չափերի մետրական համակարգը կիրառվել է աշխարհի ավելի քան 120 երկրում։

Չափերի մետրական համակարգի հիման վրա ստեղծվել են միավորների մի շարք մասնավոր համակարգեր (տես Միավորների համակարգեր) և արտահամակարգային միավորներ, որոնք ընդգրկում են ֆիզիկայի կամ տեխնիկայի առանձին բնագավառներ։ Գիտության ու տեխնիկայի, ինչպես նաև միջազգային կապերի զարգացումը հանգեցրեց չափումների բոլոր բնագավառներն ընդգրկող նոր, համապիտանի համակարգի՝ Միավորների միջազգային համակարգի ստեղծմանը։

## Արտաքին հղումներ

Կատեգորիա:Չափագրում
Կատեգորիա:Չափման միավորների համակարգեր
Կատեգորիա:Ֆրանսիական հայտնագործություններ
Ֆարտուրա

**Ֆարտուրա** ()**,** ալյուրից, խմորիչից, սոդայից, աղից, շաքարից, դարչինից և ջրից պատրաստված փքաբլիթ, որը տապակվում է յուղի մեջ, ռուլետի տեսքով և ավանդաբար վաճառվում Պորտուգալիայի տոնավաճառներում։ Նախընտրելի է դրանք ուտել տաք վիճակում, որպեսզի խրթխրթան մակերեսը չպնդանա։

## Ծագում
Ֆարտուրան առաջացել է լատիներեն "farto" բառից, որը նշանակում է լիքը կամ հագեցած։

Տեսություններից մեկն այն է, որ պորտուգալացիները, երբ առևտուր էին անում Հեռավոր Արևելքում, իրենց հետ բերել են խոհարարության նոր տեխնիկա` փոփոխելով Յուտիաոյի խմորը, որը նաև հայտնի է որպես Յուզագվեյ Հարավային Չինաստանում: Այնուամենայնիվ, նրանք փոխել են այն՝ դարձնելով աստղաձև, քանի որ նրանք չեն սովորել խմորը «հունցելու» չինական տեխնիկան (Չինաստանի կայսրը մահապատիժ է սահմանել հանցագործության համար, երբ որևէ մեկը գիտելիք է կիսում օտարերկրացիների հետ): Արդյունքում ֆարտուրաները ոչ թե «հունցում», այլ դուրս են հանում աստղաձև կաղապարից։

Մեկ այլ տեսության համաձայն ֆարտուրան կարող է լինել իսպանական չուռոսների տարբերակ, որոնք ստեղծել են հովիվները՝ որպես թարմ մակարոնեղենով պատրաստված սննդի փոխարինիչ: Չուռոսի խմորը հեշտ էր պատրաստվում և տապակվում բաց կրակի վրա լեռներում, որտեղ հիմնականում ապրում էին հովիվները։

Այս ուտեստը պորտուգալական խոհանոցում արաբական ազդեցության մի մասն է, որի ժամանակ քաղցրացնելու համար մեղրի փոխարեն շաքար են օգտագործում: Ֆարտուրան արաբական զալաբիայի ձևափոխված տարբերակն է։

## Ծանոթագրություններ

Կատեգորիա:Պորտուգալական խոհանոց
Գեորգիոս Կոուգիումցիդիս

**Գեորգիոս Կոուգիումցիդիս** (, ), հույն ազատ ոճի ըմբիշ։ Հունգարիայի մայրաքաղաք Բուդապեշտում կայացած 2022 թվականի ըմբշամարտի Եվրոպայի առաջնությունում ոսկե մեդալ է նվաճել 79 կգ քաշային կարգում: Ներկայացրել է Հունաստանը 2024 թվականի ամառային օլիմպիական խաղերում, որը տեղի է ունեցել Ֆրանսիայի Փարիզ քաղաքում։

## Կարիերա
2021 թվականի մարտին Կոուգիումցիդիսը մասնակցել է Հունգարիայի Բուդապեշտ քաղաքում անցկացվող Եվրոպական որակավորման մրցաշարին՝ փորձելով որակավորվել 2020 թվականի ամառային օլիմպիական խաղերին։ 2021 թվականի մայիսին Բուլղարիայի մայրաքաղաք Սոֆիայում կայացած համաշխարհային որակավորման մրցաշարում չի կարողացել նվաճել Օլիմպիական խաղերի ուղեգիր։ Կոուգիումցիդիսը հանդես է եկել 79 կգ քաշային կարգումՆորվեգիայի Օսլո քաղաքում անցկացված ըմբշամարտի աշխարհի 2021 թվականի առաջնության ժամանակ։ Հաղթել է իր առաջին երկու գոտեմարտերում, իսկ հետո դուրս մնաց բրոնզե մեդալակիր վրացի Նիկա Կենչաձեի հետ պայքարից հետո։

2022 թվականի մարտին Բուլղարիայի Պլովդիվ քաղաքում կայացած ըմբշամարտի Եվրոպայի մինչև 23 տարեկանների առաջնությունում Կոուգիումցիդիսը նվաճել է ոսկե մեդալը։ Նույն ամսին նվաճել է նաև ոսկե մեդալ Հունգարիայի մայրաքաղաք Բուդապեշտում անցկացված ըմբշամարտի Եվրոպայի 2022 թվականի առաջնության ժամանակ։ Սերբիայի մայրաքաղաք Բելգրադում կայացած 2022 թվականի ըմբշամարտի աշխարհի առաջնությունում հանդես է եկել 79 կգ քաշային կարգում։

Ռումինիայի մայրաքաղաք Բուխարեստում անցկացված ըմբշամարտի Եվրոպայի 2024 թվականի առաջնության տղամարդկանց 79 կգ քաշային կարգում Կոուգիումցիդիսը պարտվել է բրոնզե մեդալի համար պայքարում։ 2024 թվականի ամառային Օլիմպիական խաղերում մասնակցել է ազատ ոճի տղամարդկանց 74 կգ քաշային կարգում։

## Նվաճումներ

## Ծանոթագրություններ

Կատեգորիա:Ըմբշամարտի Եվրոպայի չեմպիոններ
Կատեգորիա:Հույն ըմբիշներ
Ջոն Պատտերսոն

**Ջոն Թիֆին Պատտերսոն** (), կինոյի և հեռուստատեսության ռեժիսոր։ Նա հայտնի է, որպես «Սոպրանոները» սերիալի տասներեք եթերաշրջանների, այդ թվում նաև առաջին հինգ եթերաշրջանի եզրափակիչ սերիաների ռեժիսոր։ Պատտերսոնը ծնվել է Կուպերսթաունում՝ Նյու-Յորքում։

Ջոն Պատերսոնը միացավ ԱՄՆ ռազմաօդային ուժերին Ուիլյամս քոլեջում մի քանի կիսամյակ անցնելուց հետո և մեկնել է ԱՄՆ ռազմաօդային ուժերի ռազմավարական հրամանատարություն։ Նա վերսկսել է քոլեջը, երբ պահեստազոր էր և ավարտել է Նյու Յորքի պետական ​​համալսարանը Բուֆալոյում։ Այնուհետև նա մագիստրոսի կոչում ստացավ Սթենֆորդի համալսարանում 1970 թվականին, երբ «Սոպրանոներ» սերիալի շոու-ռաններ Դեյվիդ Չեյզի դասընկերն էր։

2002 և 2003 թվականներին նա առաջադրվել է «Էմմի» մրցանակաբաշխության «Սոպրանոներ»-ի վրա իր աշխատանքի համար և 2002 թվականին այդ շոուի համար արժանացել է Ամերիկայի ռեժիսորների Գիլդիայի մրցանակին։ Որպես ռեժիսոր, սերիալներ է նկարահանել շատ հեռուստաստուդիաներում, այդ թվում նաև HBO և CBS: Նա նկարահանել է «Սոպրանոներ», «Պրովիդենս», «Փորձաշրջան», «Դիմակահանդես», «Հաճախորդը միշտ մեռած է», «C.S.I.: Հանցանքի վայր», «Մագնում․ Մասնավոր գործակալ», «Հիլլ-սթրիթ բլյուզ», «Պաշտպան» սերիալերի էպիզոդներ և «Օրենք և կարգ» հաղորդաշարի փորձնական դրվագ։ Ինչպես նաև, նա նկարահանել է հեռուստաֆիլմեր, այդ թվում ՝  «Մահացու լռություն» (1989) և «Գայթակղված խելագարությամբ» (1996)։

Նա ամուսնացած է եղել Քեյսի Կելլիի հետ, բայց ավելի ուշ նրանք բաժանվել են։ Նրանք ունենք երկու երեխա։ Պատտերսոնը մահացել է Կալիֆոռնիա նահանգի Լոս-Անջելես քաղաքում, շագանակագեղձի քաղցկեղից 64 տարեկանում։

«Սոպրանոների» 77-րդ էպիզոդը, անվանված «Կաիշա», նվիրված է նրա հիշատակին։

## Ֆիլմագրություն
* Սոպրանոներ / *The Sopranos* (1999) 13 էպիզոդներ։
** էպիզոդ 1.04 «Մարգագետիններ»
** էպիզոդ 1.13 «Ես երազում եմ Ջիննի Կուզամանոյի մասին»
** էպիզոդ 2.06 «Անհոգ օտարականը»
** էպիզոդ 2.10 «ավերածություններ»
** էպիզոդ 2.13 «Ուրախ տուն»
** էպիզոդ 3.04 «Ամսվա աշխատող»
** էպիզոդ 3.13 «Բանակ՝ մի հոգուց»
** էպիզոդ 4.02 «Առանց ցուցադրության»
** էպիզոդ 4.07 «Չափից շատ հեռուստացույց դիտելը»
** էպիզոդ 4.13 «Սպիտակ գլխարկներ»
** էպիզոդ 5.03 «Ո՞ւր է Ջոնին»
** էպիզոդ 5.08 «Մարկո Պոլո»
** էպիզոդ 5.13 «Ամբողջ հարգանքով»
* Հաճախորդը միշտ մահացած է / *Six Feet Under* (2001):
** էպիզոդ 1.03 «Ոտք»
* Պրովիդենս / *Providence* (1999):
** «Ծննդյան խնջույք»
** «Մեղրամիսն ավարտված է»
** «Փախիր, Սիդնի»
** «Սուրբ Սիդ»
* Մայրերի մեղքերը / *Sins of the Mother* (1991, հեռուստաֆիլմ) Էլիզաբեթ Մոնտգոմերիի, Դեյլ Միդկիֆի և Հիզեր Ֆերֆիլդի հետ։

## Ծանոթագրություններ

 
Կատեգորիա:ԱՄՆ-ի ռազմաօդային ուժերի սպաներ
Կատեգորիա:Ամերիկացի կինոռեժիսորներ
Կատեգորիա:Ամերիկացի ռեժիսորներ
Կատեգորիա:Ամերիկացի դերասաններ
Կատեգորիա:Քաղցկեղից մահացածներ
Փարվիզ Նասիբով

**Փարվիզ Փաշա օղլի Նասիբով** (, , ), ուկրաինացի հունահռոմեական ոճի ըմբիշ, Օլիմպիական խաղերի կրկնակի արծաթե մեդալակիր (2020, 2024) և Եվրոպայի առաջնությունների բրոնզե մեդալակիր (2023, 2024):

## Կենսագրություն
Ծնվել է 1998 թվականին Աքստաֆայի շրջանի Մուղանլը գյուղում ադրբեջանական ընտանիքում։ Մինչև վեց տարի ապրել է հայրենի գյուղում։ Սպորտով տարվել է դեռևս հայրենի գյուղում, մեկ տարի շարունակ հաճախել է ազատ ոճի ըմբշամարտի սեկցիա։ 2004 թվականին Փարվիզն ընտանիքի հետ տեղափոխվել է ուկրաինական Միկոլաև, որտեղ անցել է հունահռոմեական ոճի։ 
2017 թվականի մարտին Իրանի Աբադանում կայացած աշխարհի գավաթի խաղարկությունում դարձել է միակ ուկրաինացի ըմբիշը, ով բոլոր գոտեմարտերն անցկացրել է առանց պարտության, թեև հավաքականը ելույթն ավարտել է 6-րդ տեղում։thumb|left|240px|Նասիբովը 2024 թվականի Օլիմպիական խաղերում
2017 թվականի հուլիսին գերմանական Դորտմունդում դարձել է Եվրոպայի պատանիների չեմպիոն, եզրափակչում գոտեմարտել վրացի Գեորգի Կուրտանիձեին։ 2018 թվականի սեպտեմբերին Սլովակիայի Տրնավա քաղաքում դարձել է պատանիների աշխարհի առաջնության բրոնզե մեդալակիր։

2021 թվականի մայիսին Սոֆիայում կայացած համաշխարհային արտոնագրման մրցաշարում նվաճել է Տոկիոյի Օլիմպիական խաղերի ուղեգիր։ 2021 թվականի օգոստոսի 4-ին դարձել Է Տոկիոյի Օլիմպիական խաղերի արծաթե մեդալակիր։

2024 թվականի ապրիլին Բաքվում կայացած Եվրոպական որակավորման մրցաշարում նրան հաջողվել է նվաճել 2024 թվականի ամառային Օլիմպիական խաղերի արտոնագիր մինչև 67 կգ քաշային կարգում։ 2024 թվականի օգոստոսի 8-ին դարձել Է Փարիզի Օլիմպիական խաղերի արծաթե մեդալակիր։

## Սպորտային արդյունքներ
* Կադետների Եվրոպայի առաջնություն 2014 — ;
* Կադետների աշխարհի առաջնություն 2014— ;
* Եվրոպայի պատանեկան առաջնություն 2015— ;
* Կադետների Եվրոպայի առաջնություն 2015— ;
* Կադետների աշխարհի առաջնություն 2015— ;
* Եվրոպայի պատանեկան առաջնություն 2016— ;
* Ազատ ոճի ըմբշամարտի Հայաստանի առաջնություն 2016— ;
* Եվրոպայի պատանեկան առաջնություն 2017— ;
* Պատանիների աշխարհի առաջնություն 2017 — ;
* Ամառային Օլիմպիական խաղեր 2020 — ;
* Հունահռոմեական ոճի ըմբշամարտի Հայաստանի առաջնություն 2022 — ;

## Պարգևներ
* «Արժանիքների համար» 2-րդ աստիճանի շքանշան (2024 թվականի օգոստոսի 23)՝ Ֆրանսիայի Հանրապետության Փարիզ քաղաքում կայացած XXXII ամառային Օլիմպիական խաղերում բարձր մարզական արդյունքների հասնելու, հաղթելու նվիրվածության և կամքի դրսևորման, Ուկրաինայի միջազգային հեղինակության հաստատման համար։
* «Արժանիքների համար» lll աստիճանի շքանշան (2021 թվականի օգոստոսի 16)՝ Տոկիո քաղաքում (Ճապոնիա) կայացած XXXll ամառային Օլիմպիական խաղերում մարզական բարձր արդյունքների հասնելու, ցուցաբերած անձնվիրության և հաղթանակի կամքի համար:

## Ծանոթագրություններ

## Արտաքին հղումներ
* Борец сборной Украины Парвиз Насибов: Ни один соотечественник не пришел встретить меня — ИНТЕРВЬЮ + ФОТО (Архив)

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:Ուկրաինացի ըմբշամարտիկներ
Գրեյս Քլինթոն

**Գրեյս Քլինթոն** (, ),  անգլիացի ֆուտբոլիստ, «Մանչեսթեր Յունայթեդի» կանանց թիմի և Անգլիայի կանանց հավաքականի կիսապաշտպան:

## Ակումբային կարիերա
Ծնվել է Լիվերպուլում։ «Էվերթոն» ֆուտբոլային ակադեմիայի սան է:

2022 թվականի հուլիսի 15-ին եռամյա պայմանագիր է կնքել «Մանչեսթեր Յունայթեդի» հետ։

2023 թվականի հունվարին վարձավճարով մեկնել է «Բրիստոլ Սիթի» ակումբ, որը խաղում էր Կանանց Չեմպիոնշիփում։ Արդեն հաջորդ օրը նորամուտն է նշել թիմում՝ գոլ խփելով «Քովենթրի Յունայթեդի» դեմ խաղի 93-րդ րոպեին։ Ընդհանուր առմամբ, 2022/23 մրցաշրջանում «Բրիստոլ Սիթիի» կազմում անցկացրել է 12 հանդիպում և խփել 6 գոլ և օգնել թիմին հաղթել կանանց Չեմպիոնշիփում։

2023 թվականի օգոստոսին վարձավճարով մեկնել է «Տոտենհեմ Հոտսպուր» ակումբ, որը հանդես է գալիս Ֆուտբոլային միության կանանց սուպեր լիգայում։

## Կարիերա հավաքկանում
Խաղացել է Անգլիայի Մ-17, Մ-19 և Մ-23 հավաքականներում։

2023 թվականի հոկտեմբերին ստացել է առաջին մարտահրավերը Անգլիայի կանանց գլխավոր հավաքականում։ 2024 թվականի փետրվարի 23-ին Ավստրիայի հավաքականի դեմ խաղում նորամուտն է նշել  Անգլիայի հավաքականում՝ աչքի ընկնելով խփած գնդակով։

## Նվաճումներ
**«Բրիստոլ Սիթի»**

* Կանանց Չեմպիոնշիփի հաղթող՝ 2022/23

## Ծանոթագրություններ

## Արտաքին հղումներ
* Профиль на официальном сайте «Манчестер Юнайтед»

Կատեգորիա:Անգլիացի կանայք
Կատեգորիա:Անգլիացի կին ֆուտբոլիստներ
Կատեգորիա:Կանանց ֆուտբոլի կիսապաշտպաններ
Կատեգորիա:Տոտտենհեմ Հոտսպուրի ֆուտբոլիստներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:Էվերթոնի ֆուտբոլիստներ
Կատեգորիա:Բրիստոլ Սիթիի ֆուտբոլիստներ
Կատեգորիա:Ֆուտբոլի Եվրոպայի չեմպիոններ